Ribe Stifts Adresseaviser, 1813-01-26
Da bemeldte Forordning udkom havde vore danske Courantsedler en saa ringe Værdi, at hvo der for disse vilde tilvexle sig en eneste Spreies, som er lidet over 2 Lod Sølv Kiøbenhavns Prøve, maatte for samme betale mellem 17 og 18 Rdlr. i hine Sedler, og enhver af os, uden Undtagelse, havde ved en sørgelig Erfaring, noksom begrebet, og ofte nok gientaget eller hørt gientage den ubehagelige Sandhed, at en Rigsdalerseddel kuns var værd 7 eller 6 s.; alt ligesom Jøden, Kræmmerdrengen, Valdbyeren, Spekhøkeren, Skomageren, eller hvem man ellers havde med at bestille, behagede at opgiøre Regningen for os. Nu Forordningen omdet forandrede Pengevæsen er der - hører man disse selvsamme gode Regnemmestere, der saa ofte have fore tygget os at en Courant Rigsdaler, kuns var 7 eller 6 s. med eet udraabe - Gud bevare Os! Kongen har nedsat Rigsdalersedlerne til 16 s., Altsaa fra 7 til 16. sk. er en Nedsættelse: Hvor Aageren, Pugeren eller Prangeren troer at øine en Fordeel, der kommer det ham ikke an paa den aabenbareste Usandhed; - men ikke ville vi, som godmodige Daarer lade os forlede afPrangerfortolkninger, lader os derfor selv nøiere overveie Beskaffenheden af det nye Pengevæsen. At vore hidtilværende Courantsedler stedse forringedes i Værd, og at der, saa at sige, ikke var nogen Grændse, for deres Forringelse, hidrørte først og fornemmeligst fra den Omstændighed, at disse Sedlers Jndløsning med Sølv fra Statens eller Banken Side, ikke paa nogensomhelst Maade var betrygget. Ved den af Kongen nye oprettede Rigsbank, er denne Hovedaarsag til Papiirpengenes Redværdigelse ryddet af Veien; thi det Bidrag i rede Sølv, som skal ydes af samtlige faste Eiendomme i begge Kongeriger og Hertugdømmer, er Borgen for Sedlernes Jndløsning. En anden vigtig Aarsag til de danske Courantsedlers stedse synkende Værd var endvidere den Omstændighed, at der ikke var sat nogen Grændse for Forøgelsen af deres Mængde, at denne var det Offentlige aldeles ubekiendt og at de Fleste derfor stode i den Formeening, at Papiirpengenes Antal dagligen blev forøget uden noget Hensyn paa Andet, end hvad Statsudgivterne fordrede, altsaa i det Uendelige. Ogsaa denne Aarsag til Forringelse er ophørt; thi ved Rigsbankens Fundation er Sedlernes Antal uoverskrideligen bestemt, og det aarligen aflæggende Regnskab, hvis Offentliggiørelse Kongen har befalet, vil endydermere kunne overtyde enhver om Størrelsen, af den i Omløb værende Seddelmasse, og hvorledes den, i det mindste til 1 Million hver Aar, fastsatte Indragelse af Sedlerne, virkeligen iværksættes. Naar vi eftertænke dette, kunne vi med Sandhed sige, at Værdien af de nye Penge er grundet paa Virkelighed, og naar Prangeren i sin forstilte Dumhed vil faae os til at troe, at han ikke kan fatte andet, end at vore gamle Sedler, ved kuns at beholde en Værdie af 16 gode Skillinger ere nedsatte, saa forelægge vi ham det Spørgsmaal, om han ikke selv længe nok har antaget et Sølv 16 Skillingsstykke for bedre end 1 Rigsdalerseddel, og vil han derpaa svare os, at han vel erkiender det virkelige Sølvs sande Fortrin, men ikke et Papiirs fremfor et andets, saa bede vi ham at forklare os Aarsagen hvorfor han i de senere Aar saa begierligen har taget de holsteenske Papiirspenge for sex= og fleerdobbelt Værd, mod de danske, mon alene af Ærbødighed eller Kierlighed for den tydske Paaskrivt Trænge Vi til end yderligere Beviis, saa giver Kobberskillemynten os dette i Hænde; thi de Kobber=Tolvskillinger, hvoraf 8 udgjorde 1 Rigsdaler Courant, gielde nu hver to Skilling, Rigsbankspenge; de samme 8 Stykker udgjøre altsaa 1 Mark Rigsbankspenge.